Vjatskoje

Vjatskoje (russisk: ), også kalt Vjatsk og Vjatskoe, er en landsby i Khabarovsk kraj i Russland. Landsbyen ligger ved Amurs østre bredd, 70 kilometer nordøst for Khabarovsk by. I 2011 hadde Vjatskoje 1 893 innbyggere.

De første innbyggerne var trolig tungusere. Vjatskoje var opprinnelig en del av Ytre Mandsjuria, ble avslått fra Kina til Russland ved Pekingkonvensjonen i 1860, og har siden vært en del av Russlands fjerne østen. Under den andre verdenskrig huset Vjatskoje Den røde armés 88. brigade, som bestod av koreanske og kinesiske geriljasoldater, deriblant Kim Il-sung. Ifølge sovjetiske kilder skal Kim Jong-il ha blitt født her i 1942. I dag er den 76. radiotekniske brigade stasjonert i landsbyen, som ellers har fiske som fremste næringsvei.

 Referanser 

Kategori:Byer i Khabarovsk kraj